Altitudo maxima corporis ab occipite usque ad anum fere 

 aequalis; post anum aequaliter et cito usque ad apicem pinnae 

 caudalis diminuitur. 



Pars corporis ab apice maxillae superioris ad anum tertiam 

 partem longitudinis corporis totius paululum superat; anus ergo 

 longe ante medium corpus situs. 



Longitudo capitis (a symphysi ossium intermaxillarium ad 

 angulum posteriorem postoperculi) in specimine immaturo scrutato 

 sextam prope partem longitudinis corporis totius aequat, et parti 

 ab angulo posteriori postoperculi ad anum prope modum aequalis. 



Latitudo maxima capitis, paene inter praeopercula sita, al- 

 titudinem maximam, item dimidiam longitudinem capitis totius 

 aliquanto superat, qua de causa caput leviter depressum videtur. 

 Post praeopercula latitudo rursus diminuitur, quare forma occipi- 

 tis ante pinnas pectorales constricta videtur. 



Rostrum plagioplateum et antice obtusum; etiam breve, di- 

 stantia oculi ab apice capitis diametrum longitudinalem ipsius vix 

 superante. 



Maxilla superior m. inferiori longior, rictus modo ad mar- 

 ginem anteriorem orbitae porrectus. Per totam longitudinem maxil- 

 larum series continua pororum rnagnorum et orbicularium utrinque 

 extenditur ; a maxilla inferiori retro per marginem inferiorem oper- 

 culi, angulum superiorem aperturae branchialis versus, (illo vero 

 non contingente) illi pori continuantur; inter nares vero, et ad 

 symphysin maxillae inferioris omnino absentes. 



Nares per tubos cutaneos in parte anteriori et superiori rostri, 

 et satis propinquos, aperiuntur. Ut in speciebus ceteris generis 

 hujus unum modo par adest. Post nares tubulosas, et ab illis 

 remotum intervallo, in specimine scrutato distantiae narium ab 

 osse intermaxillari aequali, foramen magnum mucosum orbiculare 

 utrinque conspicitur; distantia illorum foraminum paullo modo, 

 quam distantia inter se narium, minore. Ante et inter tubos narium 

 cutis plana et fere triangularis, margine inferiore cum margine 

 superiore ossis intermaxillaris coalescente, et apice medio inter 

 foramina ilia mucosa terminante, expanditur. 



Oculi summi, oblique supravergentes, magnitudine mediocri; 



